### 4.11. Håndtagstransformering

Med dette værktøj kan du flytte, rotere, vride samt ændre perspektiv og skalering ved hjælp af håndtag placeret på lærredet.

Oprindeligt billede: et tekstlag

Du kan bruge 1–4 håndtag, og effekten afhænger af antallet af håndtag. Værktøjet anvendes på en markering, eller, hvis der ikke er nogen markering, på hele laget. Det aktive håndtag er større end de andre. Når musemarkøren er på et håndtag, vises et lille ikon, der repræsenterer den aktive handling.

Når du klikker på og trækker i et håndtag, udføres en transformering, og de andre håndtag bliver på deres plads:

- Med 1 håndtag: Klik og træk i håndtaget for at flytte alle pixels i markeringen.

  Figur 14.120. Eksempel på 1 håndtag (Flytning)

- Med 2 håndtag: Når du klikker og trækker i et håndtag, roterer du omkring det andet håndtag som centrum, og du skalerer markeringen, så højde-breddeforholdet bevares.

  Figur 14.121. Eksempel på 2 håndtag (Rotation og skalering)

- Med 3 håndtag: Når du klikker og trækker i et håndtag, vrides og skaleres markeringen, og højde-breddeforholdet bevares ikke.

  Figur 14.122. Eksempel på 3 håndtag (Vridning og skalering)

- Med 4 håndtag: Når du klikker og trækker i et håndtag, ændrer du perspektiv og skalerer markeringen; højde-breddeforholdet bevares ikke.

  Figur 14.123. Eksempel på 4 håndtag (Ændring af perspektiv og skalering)

#### 4.11.1. Aktivér værktøjet

Der er forskellige måder at aktivere værktøjet på:

- I hovedmenuen: Værktøjer → Transformeringsværktøjer → Håndtagstransformering.

- Ved at klikke på værktøjsikonet i Værktøjskassen.

- Ved at bruge tastaturgenvejen Skift+L.

#### 4.11.2. Ændringstaster

Skift

  Tryk på Skift og klik på et håndtag for at flytte det.

Ctrl

  Tryk på Ctrl og klik på et håndtag for at fjerne det.

#### 4.11.3. Indstillinger

Figur 14.124. Dialogen Værktøjsindstillinger

Normalt vises værktøjsindstillingerne i et vindue under Værktøjskassen, så snart du aktiverer et værktøj. Hvis de ikke gør, kan du få adgang til dem fra hovedmenuen via Vinduer → Dokbare vinduer → Værktøjsindstillinger, som åbner indstillingsvinduet for det valgte værktøj. Man kan også få adgang til de tilgængelige værktøjsindstillinger ved at dobbeltklikke på det tilsvarende værktøjsikon i Værktøjskassen.

Transformering, Retning, Interpolering, Tilpasning, Forhåndsvis billede, Hjælpelinjer

  | Bemærk
  Disse indstillinger beskrevet i Fællesindstillinger for transformeringsværktøjer.

Billedets uigennemsigtighed

  Til indstilling af forhåndsvisningens uigennemsigtighed

Håndtagstilstand

  Disse indstillinger er beskrevet i afsnittet om ændringstaster.

4.10. Samlet transformering |  | 4.12. Vending

Report a bug in GIMP Rapportér en fejl i fejlsporing