### 2.3. Gør mørkere-lagtilstande

Gruppen “Gør mørkere” indeholder lagtilstande, der gør resultatet mørkere.

Gør kun mørkere

  Figur 8.19. Eksempel på lagtilstanden “Gør kun mørkere”

  Brug af “Gør kun mørkere”tilstand, hvor øverste lag har 100 % uigennemsigtighed.

  Tilstanden Gør kun mørkere sammenligner hver komponent i hver pixel i det øverste lag med den tilsvarende i det nederste lag og bruger den mindste værdi i det resulterende billede. Helt hvide lag har ingen effekt på det endelige billede, og helt sorte lag resulterer i et sort billede.

  Tilstanden er kommutativ; rækkefølgen af de to lag betyder ikke noget.

Luma/luminans, kun mørkere

  Figur 8.20. Eksempel på lagtilstanden “Luma/luminans, kun mørkere”

  Brug af “Luma/luminans, kun mørkere”-tilstand, hvor øverste lag har 100 % uigennemsigtighed.

  Tilstanden Luma/luminans, kun mørkere sammenligner luminansen for hver pixel i det øverste lag med den tilsvarende i det nederste lag og bruger den mindste værdi i det resulterende billede. Helt hvide lag har ingen effekt på det endelige billede, og helt sorte lag resulterer i et sort billede. Luma er den perceptuelle version af luminans.

  Tilstanden er kommutativ; rækkefølgen af de to lag betyder ikke noget (undtagen for gennemsigtige områder i det nederste lag).

Multiplicér

  Figur 8.21. Eksempel på lagtilstanden “Multiplicér”

  Brug af “Multiplicér”-tilstand hvor øverste lag har 100 % uigennemsigtighed.

  Tilstanden Multiplicér ganger pixelværdierne i det øverste lag med dem i laget nedenunder. Resultatet er normalt et mørkere billede. Hvis et af lagene er hvidt, er det resulterende billede det samme som det andet lag. Hvis et af lagene er sort, er det resulterende billede helt sort.

  Tilstanden er kommutativ; rækkefølgen af de to lag betyder ikke noget (undtagen for gennemsigtige områder i det nederste lag).

Mørkne

  Figur 8.22. Eksempel på lagtilstanden “Mørkne”

  Brug af “Mørkne”-tilstand hvor øverste lag har 100 % uigennemsigtighed.

  Tilstanden Mørkne inverterer pixelværdien af det nederste lag, dividerer den med pixelværdien af det øverste lag og inverterer derefter resultatet. Det har en tendens til at gøre billedet mørkere lidt ligesom “Multiplicér”.

  Inden for fotografering er mørkne (bruning) en teknik, der bruges i mørkekammeret til at forøge eksponeringen i bestemte områder af billedet. Det fremhæver detaljerne i højlysene. Når metoden bruges til dette formål, fungerer den bedst på gråtonebilleder og med et maleværktøj snarere end som en lagtilstand.

Lineær mørkning

  Figur 8.23. Eksempel på lagtilstanden “Lineær mørkning”

  Brug af “Lineær mørkning”-tilstand, hvor øverste lag har 100 % uigennemsigtighed.

  Tilstanden Lineær mørkning lægger pixelværdierne for det øverste og nederste lag sammen og trækker derefter 1,0 fra. Det har en tendens til at gøre billedet mørkere lidt ligesom “Multiplicér”.

2.2. Gør lysere-lagtilstande |  | 2.4. Kontrastlagtilstande

Report a bug in GIMP Rapportér en fejl i fejlsporing