### 2.7. Dialogen fortrydelseshistorik

Figur 15.16. Dialogen fortrydelseshistorik

Dialogen viser en liste over de handlinger, du senest har udført på et billede, med en lille skitse, der forsøger at illustrere de ændringer, de hver især har medført. Du kan tilbageføre billedet til et hvilket som helst punkt i fortrydelseshistorikken ved blot at klikke på den rigtige indgang i listen. For mere information om GIMPs Fortryd-mekanisme, og hvordan den fungerer, se afsnittet om Fortryd.

#### 2.7.1. Aktivér dialogen

Dialogen kan dokkes. Se hvordan i afsnittet Afsnit 2.3, “Dialoger og dokning”.

Du kan tilgå den:

- gennem hovedmenuen: Vinduer → Dokbare dialoger → Fortrydelseshistorik.

- fra fanebladsmenuen i enhver dokbar dialog ved at klikke på fanebladsmenuknappen og vælge Tilføj faneblad → Fortrydelseshistorik

#### 2.7.2. Brug af dialogen Fortrydelseshistorik

Det mest grundlæggende, du kan gøre, er at vælge et punkt i Fortrydelseshistorikken ved at klikke på det i listen. På den måde kan du gå frem og tilbage mellem tilstandene, så meget du vil, uden at miste information eller bruge ressourcer. I de fleste tilfælde sker ændringerne meget hurtigt.

| Vink
Ctrl+F åbner et søgefelt. Se Vis som liste

Knapbjælken i bunden tilbyder følgende funktioner:

Fortryd

  Denne knap har samme effekt som at vælge Redigér → Fortryd i menuen eller trykke på Ctrl+Z; den tilbagefører billedet til den forrige tilstand i fortrydelseshistorikken.

Omgør

  Denne knap har samme effekt som at vælge Redigér → Omgør i menuen eller trykke på Ctrl+Y; den fører billedet frem til den næste tilstand i fortrydelseshistorikken.

Ryd fortrydelseshistorik

  Denne knap fjerner alt indhold i fortrydelseshistorikken undtagen den aktuelle tilstand. Hvis du trykker på den, bliver du bedt om at bekræfte, at du virkelig ønsker at gøre dette. Den eneste grund til at gøre det er, hvis du har meget lidt hukommelse.

  | Bemærk
  I et faneblad er denne dialog vist som

  | Bemærk
  Du kan indstille antallet af fortrydelsesniveauer under Systemressourcer.

2.6. Dialogen Navigering |  | 3. Dialoger relateret til billedindhold

Report a bug in GIMP Rapportér en fejl i fejlsporing