### 8.20. Farveforbedring

Kommandoen Farveforbedring strækker farvernes farvestyrkeområde i laget til det maksimalt mulige uden at ændre farvetone og lyshed. Den gør dette ved at konvertere farverne til CIE LCh-farverum, derefter strække farvestyrkeområdet, så det bliver så stort som muligt, og til sidst konvertere farverne tilbage til deres oprindelige farverum.

| Bemærk
Denne kommando virker ikke på gråtonebilleder. Hvis billedet er i gråtoner, er menupunktet deaktiveret.

#### 8.20.1. Aktivér kommandoen

Kommandoen kan tilgås fra hovedmenuen gennem Farver → Auto → Farveforbedring.

#### 8.20.2. Eksempel på “Farveforbedring”

Figur 16.160. Oprindeligt billede

Det aktive lag og dets histogrammer for rød, grøn og blå før “Farveforbedring”.

Figur 16.161. Kommando anvendt

Det aktive lag og dets histogrammer for rød, grøn og blå efter “Farveforbedring”. Resultatet er måske ikke altid som forventet.

8.19. Stræk HSV-kontrast |  | 8.21. Undermenuen “Komponenter”

Report a bug in GIMP Rapportér en fejl i fejlsporing